SET สัปดาห์หน้า “Sideway” ก่อนการประชุม กนง. 27 ก.ย.นี้
โบรกฯชี้ SET สัปดาห์หน้า “Sideway” รอโอกาสฟื้นตัวหลังความชัดเจนประชุม กนง. 
24 ก.ย. 2560

Weekly outlook : Sideway แนวต้าน 1,670/1,675 จุด แนวรับ 1,646/1,633 จุด
บล.โนมูระ พัฒนสิน ระบุในบทวิเคราะห์ว่า ดัชนีตลาดหุ้นไทยสัปดาห์หน้า (25-29 ก.ย.) “Sideway” ก่อนการประชุม กนง. วันที่ 27 ก.ย. นี้ เนื่องจากความกังวลต่อความไม่แน่นอนของนโยบายทางการเงินของไทยหลังกระทรวงการคลังส่งสัญญาณอยากให้ธนาคารคารกลางแห่งประเทศไทยปรับลดอัตราดอกเบี้ยลงเพื่ือช่วยลดผลกระทบของค่าเงินบาทที่แข็งค่าไว้ ซึ่งเป็นปัจจัยกดดันให้ค่าเงินบาทเริ่มมีความผันผวนอ่อนค่าสั้นๆ 33.10 บาท/ดอลล่าร์ จะเป็นตัวแปรกดดันให้ Fund Flows ช่วงนี้ผันผวนได้ เพิ่มความเสี่ยงที่ตลาดจะปรับฐานในระยะสั้น โดยเฉพาะกลุ่มธนาคารที่มักถูกกดดันจากความเสี่ยงของการลดดอกเบี้ย
อย่างไรก็ตาม Nomura คาดว่า กนง. จะคงดอกเบี้ยมากกว่า ทำให้โอกาสของการฟื้นตัวของตลาดน่าจะเกิดขึ้นหลังความชัดเจนในวันพุธนี้ ทำให้ SET อยู่ในช่วงชะลอความร้อนแรงในกรอบแนวรับ 1,646/1,633 จุด และแนวต้าน 1,670/1,675 จุด
&lt;&lt;&lt;คลิกเพื่อดูรายละเอียด&gt;&gt;&gt;